runetrust/blame-folketinget-dk huggingface dataset:
Mattias Tesfaye (S), 2018-01-12:
Vi kan læse i dag i Berlingske, at statsministeren mener, at samarbejdet mellem Dansk Folkeparti og Socialdemokratiet er skadeligt for Danmark, og statsministeren peger specifikt på beløbsordningen, som jo ikke kun er et resultat af vores to partier, men også af SF og Enhedslisten.
Margrete Auken (SF), 2000-02-08:
Jeg cykler hver eneste dag, og jeg har ondt af de der rulleskøjtere, men de tager simpelt hen enorm meget plads op, de kører gennemgående langsommere end os andre, og de kan ikke høre, fordi de selv larmer, når de kører. Der opstår - det synes jeg i øvrigt vi skal have belæg for, for det har der været undersøgelser af det, for mange af dem kører jo faktisk i dag på cykelstierne - meget alvorlige ulykker for cyklisterne, når de ramler ind i dem.
Jakob Sølvhøj (EL), 2020-05-20:
Vi deltager gerne i en diskussion om, om vi kan udtrykke det, vi ønsker skolen skal leve op til, stærkere, men vi ønsker bestemt ikke, at vi skal indføre regler, som reelt diskriminerer på baggrund af national herkomst, som vi mener forslaget her lægger op til.
Sonja Albrink (CD), 1997-11-05:
Men i CD vil vi selvfølgelig gerne støtte en lempelse af beskatningen i forbindelse med erhvervslivets strukturforandringer, og derfor giver vi også vores støtte til den anden del af forslaget, som tilsigter at gøre det enklere og billigere at gennemføre spaltning og fusion af selskaber.
Jann Sjursen (KRF), 1999-01-28:
Det vil for alvor, tror jeg, kunne skubbe gang i debatten - mere end en debat om, hvorvidt vi skal have en kommission i dag eller i morgen eller nogle høringer - det, der for alvor kan skubbe debatten fremad, er, at de enkelte partier giver deres bud på, hvordan en ny grundlov skal se ud.
Magnus Heunicke (S), 2016-10-14:
Så i det videre arbejde vil jeg bebude, at vi vil bore det her helt ud og sikre, at vi med hensyn til dette element i det i øvrigt fornuftige lovforslag ikke åbner op for noget, som vil være et skred i forhold til de demokratiske principper om, at man sætter sit kryds, og det gør man ud fra sin egen samvittighed og intet andet.
Peder Hvelplund (EL), 2021-12-03:
Der tror jeg, det er helt centralt, at vi får lavet en form for opfølgning, hvor vi også får inddraget både brugere og pårørende og faglige organisationers perspektiv, i forhold til om vi så er på vej til at nå de mål, og at de også får mulighed for at kunne rejse nye krav og for at kunne stille spørgsmål til politikere om, hvorfor de ikke gør sådan og sådan i stedet for, og kan sige, at de har erfaringer andre steder fra med, at det og det virker, og at det faktisk er noget af det, der er efterspurgt – at vi netop får hele bruger- og pårørendeperspektivet ind i hele det billede.
Ellen Trane Nørby (V), 2005-06-09:
I Venstre synes vi, det er positivt, at vi nu har skabt ro om økonomien i perioden fra den 1. januar 2007 og så 4 år frem, fordi vi mener, at det vil give museerne mulighed for at finde deres egne ben at stå på nu her i forbindelse med strukturreformen.
Merete Riisager (LA), 2016-05-11:
Derfor må jeg sige, at jeg ikke har den helt store udstrakte respekt for, at partier som Radikale, Enhedslisten og Alternativet vægrer sig ved et forslag som det her og samtidig siger, at vi skal have en meget lempeligere udlændingelovgivning, hvor vi tager imod flere asylmodtagere.
Mads Rørvig (V), 2012-02-28:
Hvis nu Kommissionen i næste uge når frem til, at der ikke er noget konventionsstridigt i det her lovforslag, som jo er begrundelsen for, at man trækker det, er man så parat til med det samme at føre det her lovforslag igennem, altså det oprindelige lovforslag om, at et gennemsnitligt udenlandsk magasin vil stige fra omkring 1.500 kr. i årsabonnement til at koste 10.000 kr. som en følge af det gebyr, Post Danmark opkræver?
Ellen Trane Nørby (V), 2017-05-17:
Jeg ved, at Sundhedsstyrelsen på konferencen den 28. marts beklagede og undskyldte, at det, at man ikke havde inviteret organisationen til mødet den 21. marts, beroede på en misforståelse og en miskommunikation, med hensyn til hvem det var, der var relevante aktører på området.
Keld Albrechtsen (EL), 2002-10-09:
Jamen så vil jeg sige til statsministeren, at hvis der opstår en krise, er den helt selvforskyldt fra EU-formandskabets side, for så skyldes den det enkle forhold, at man ikke har villet forberede sig på den situation, der kan opstå. Vi kan have forskellig forhåbning til, om det bliver et ja eller et nej. Jeg tror, statsministeren ønsker sig et ja, og jeg så meget gerne, at det blev et nej, fordi det er så dårlig en traktat.
Henrik Møller (S), 2021-06-15:
Derfor er jeg også rigtig glad for den aftale, vi indgik i slutningen af maj, og jeg glæder mig over, at vi forhåbentlig kan få sat skub i ordningen om et forhøjet løntilskud til langtidsledige seniorer hurtigt, så ledige allerede kan få gavn af det pr. 1. september i år.
Jette Gottlieb (EL), 1998-01-23:
Så vil jeg sige til ministeren, at det jo sådan set er en lille smule utraditionelt, for nu har vi i det sidste par år gentagne gange hørt, at dagpengesystemet ikke skal bruges til uvedkommende formål: Det blev sagt, da man afskaffede overgangsydelsen, og det er blevet sagt, hver gang man har strammet rådighedsbegreberne, og det er den samme vending, der går igen.
Torsten Gejl (ALT), 2016-03-15:
Der er store grupper på de sociale medier, der deler erfaringer om, hvordan man skal klare ressourceforløbet, når man bare bliver dårligere – borgere, der støtter hinanden, mens deres tilstand forværres i diverse arbejdsprøvninger, og borgere, der hjælper hinanden med at klage over deres situation og med at håndtere de afslag, der ofte følger.
Morten Bødskov (S), 2018-12-13:
For noget af det, som også kom frem på mødet i går hos bagmandspolitiet, var, at der rigtigt nok bliver tilført, over flere regeringer i øvrigt, både nye værktøjer og flere ressourcer til bagmandspolitiet, men spørgsmålet, der hænger, er jo, hvad der sker med sagerne, når de er færdige ved bagmandspolitiet.
Villy Søvndal (SF), 2001-04-03:
Jeg ved ikke, hvordan man kan få journalister til at interessere sig for sammensatte temaer, men sagen er, at vi står med den største sociale omlægning nogen sinde, og der er ingen, der intellektuelt magter eller orker at beskæftige sig med en omlægning af 18 mia. kr.
Finn Sørensen (EL), 2019-02-05:
Men så vil jeg i det mindste bare kvittere for det svar, for når man læser høringsnotatet og ser, hvordan ministeren svarer Ældre Sagen, er det et sådan lidt – nu ved jeg ikke, hvilket ord jeg skal bruge – køligt svar, der går på: Jamen vi har et forlig, så der er ikke mere at snakke om.
Kjeld Rahbæk Møller (SF), 1997-10-28:
Og derfor er det fortsat en højt prioriteret opgave for SF at nedbringe køen af afviste til videregående uddannelser, og via finanslovaftalen for 1996-97 kom vi med 2.400 ekstra uddannelsespladser, herunder 500 pladser på lærerseminarierne, en del af vejen, og derfor fik vi i år for første gang et fald i antallet af afviste.
Simon Emil Ammitzbøll (LA), 2016-05-18:
Og hvis man nu ikke kan få et flertal for forslaget – man lokker jo ellers med lidt ekstra indflydelse til dem, der stemmer for, og det synes jeg er et meget smart trick at have med – kunne det jo være, at man kunne lave en beretning blandt de partier, som er enige om, at der skal gøres noget, og det kunne jo også godt være, at vi, hvis vi nu står lidt sammen, kan påvirke, hvad det er, regeringen kommer med, allerede nu.
Sanne Bjørn (RV), 2014-05-26:
Dansk Folkeparti har fremsat et forslag om transport af kønsmodne han- og hundyr, og det pålægger regeringen følgende: for det første at arbejde for at få ændret Rådets transportforordning om beskyttelse af dyr under transport, så dyrene ikke holdes adskilt under transporten til slagteriet – det var den ene ting – og for det andet at tage initiativ til, at bøden for at overtræde reglen om adskillelse af dyrene nedsættes til 100 kr.
Tom Behnke (FRI), 2000-04-07:
Ikke, at det er blevet nemt at få gældssanering, for det vil jeg ikke påstå, men i de tilfælde, hvor det sker, er den andel, man selv bliver pålagt at betale, ofte meget lavere end 20 pct. af gælden, og derfor kunne det godt være, at vi tværtimod skulle se lidt på det forhold og få strammet lidt op og få gældssaneringsordningen tilbage på det spor, som oprindelig var meningen, da man indførte den mulighed.
Peter Juel Jensen (V), 2014-05-15:
Inden for dette område kan rådgivning bl.a. vedrøre tværgående og fælles udfordringer om fagligt indhold, sammenhæng i ungdomsuddannelsernes studie- og erhvervsrettede formål, evaluering og kvalitetsudvikling, elevers trivsel, om alle unge bliver udfordret af uddannelserne, så de kan blive så dygtige, som de kan, og hvordan ungdomsuddannelserne samlet set mindsker betydningen af social baggrund, institutionelle forholds betydning og overgange mellem grundskole og ungdomsuddannelser og mellem ungdomsuddannelser og videregående uddannelser.
Martin Henriksen (DF), 2009-12-04:
Så spørger jeg bare om, hvordan Socialdemokraterne vil manøvrere sig frem, hvis man får flertallet på venstrefløjen, med at videreføre den udlændingepolitiske linje, når der helt åbenlyst ikke er flertal for det blandt de partier, som ønsker at vælte det nuværende VOK-flertal.
Frank Jensen (S), 1998-04-01:
I den politikreds, hvor vedkommende opholder sig, bliver der taget hånd om det, og vedkommende bliver indrapporteret til den centrale politienhed under rigspolitiet, som står for at ledsage dem, der skal ledsages ud af landet, eller sørge for at sende dem ud af landet eller eventuelt sørge for at bringe dem midlertidigt til Sandholmlejren, hvis det er personer, der skal frihedsberøves, eller hvis det på anden måde skal sikres, at man kan fastholde dem, indtil udsendelsen kan finde sted.
Ole Stavad (S), 1999-11-26:
Men foranlediget af debatten har Told- og Skattestyrelsen allerede meddelt regionerne, at hvis det er sådan, at der er nogle, der gerne vil have indsigt i disse lister, kan de få det. Men som sagt: Jeg er aldrig blevet præsenteret for det problem tidligere, og jeg har heller ikke set det præsenteret i pressen, som et problem.
Peter Skaarup (DF), 1998-12-10:
Nu var justitsministeren inde på, at det faktisk har været en god debat, vi har haft i dag. I starten fik jeg lidt indtrykket af, at det var helt forkert, at Dansk Folkeparti havde rejst denne kampagne og denne debat, så jeg synes da, det er glædeligt, hvis det har været en god debat alligevel.
Thomas Jensen (S), 2017-01-26:
Så mit spørgsmål er til Venstres ordfører, om hr. Torsten Schack Pedersen også på vegne af Venstre kan tilkendegive fra Folketingets talerstol, at Venstre også er interesseret i, at vi evaluerer den her ordning for at se på, om vi får beskyttet de 15-18-årige godt nok rundtomkring i det danske land med den her lovændring.
Per Ørum Jørgensen (KF), 2007-02-20:
Jeg må med min sunde fornuft sige, at jeg altså er meget i tvivl, om det her i praksis kan lade sig gøre, eller om det, vi egentlig beskæftiger os med her, er symbolpolitik fra Enhedslisten, hvad jeg tror det er, og som jeg kan høre Socialdemokratiet støtter.
Christoffer Aagaard Melson (V), 2024-10-11:
Og som en, der er valgt i Syddanmark og har kig på grænsehandelsproblematikker – det er jo især i forhold til Sverige, vi kommer til at se dem – tror jeg også, at det her er et sted, hvor det er fornuftigt at lægge sig, og det er derfor, jeg synes, det er fornuftigt.
Kim Andersen (V), 2013-02-28:
Og det er nu det, som vi skal holde fokus på, og hvor vi skal bidrage til, også helt ned i detaljen, at lette virksomhedernes vilkår og dermed reducere deres omkostninger, så de får bedre muskler til at kunne koncentrere sig om deres kerneopgaver, nemlig at skabe værditilvækst og beskæftigelse.
Marcus Knuth (KF), 2020-11-19:
Vi Konservative synes jo, at det klinger lidt hult, at regeringen ønsker at hæve ydelserne til flygtninge, der kommer hertil fra Syrien og Irak og Somalia, som ligger højt i kriminalitetsstatistikkerne, ligger højt i arbejdsløshedsstatistikkerne, alt imens man til dygtige unge mennesker fra Argentina, Australien, Canada, Chile, Japan, Sydkorea og New Zealand siger, at man ønsker at begrænse deres adgang til vores land.
Mette Abildgaard (KF), 2018-10-04:
Jeg er spændt på, hvilken type mor jeg bliver, om jeg kan begrænse fredagsslikket til om fredagen, eller om der sniger sig blandselvslik ind lidt oftere, men jeg er ikke i tvivl om, at jeg vil gøre alt i verden for at undgå, at min datter nogen sinde kommer til at ryge.
Frank Aaen (EL), 2000-04-04:
Det var en meget præcis vedtagelse, som har åbnet op for, at vi kunne komme dybere ned i sagens substans, dels gennem undersøgelser af, om der var behov at lave tjenestemandssager, og dels ved, at vi fik lagt op til, at der skulle føres en retssag mod Den Danske Bank, for det er jo i en retssal, man er i stand til at få beviserne frem og få dem vurderet og få truffet en konklusion af en dommer, hvilket er en meget betryggende måde at få den slags ting afgjort på.
Martin Lidegaard (RV), 2004-10-28:
Det ligger jo sådan, at der i trafikforliget også blev indgået aftale om, at vi inden udgangen af 2005 skal lægge os fast på, om det så er over Hvidovre-Høje Taastrup, altså femtesporsløsningen, som vi nok hælder mest til at tro er det realistiske, eller det er den store Køge Bugt-løsning, vi skal have.
Ole Stavad (S), 2000-10-10:
Nu er en aftale mellem en række lande jo udtryk for, at man mødes der, hvor der kan opnås enighed, og det er den her aftale også, må jeg sige til hr. Frank Aaen, og den indebærer, at hvis vi satte et højere beløb på vejafgiften, så var det kun de danske vognmænd, vi kunne opkræve den af, fordi vi har aftalt med de andre landes vognmænd, at vi ikke opkræver et højere beløb end det, der fremgår af det her lovforslag.
Eva Kjer Hansen (V), 2023-04-14:
Og der står jo direkte i beslutningsforslaget, at »Folketinget pålægger regeringen i løbet af indeværende folketingssamling at fremsætte lovforslag ...«, og der er jeg nødt til at lytte til ministeren, der siger, at det ikke kan lade sig gøre, og derfor kan vi heller ikke stemme for beslutningsforslaget.
Marlene Harpsøe (DF), 2009-05-07:
Hvordan forestiller man sig f.eks., at man løser gadeskyderier og bandeopgør på Nørrebro ved at nedsætte en arbejdsgruppe, som på den lange bane skal komme med en god idé, som så de fire partier bag forslaget først lige skal sætte sig sammen i en rundkreds for at blive enige om ud fra hver deres forudsætninger?
Mattias Tesfaye (S), 2020-12-17:
Jeg tror selv, jeg vil starte et andet sted, nemlig med at nævne, at regeringen sidste år fremsatte et forslag om at gøre det muligt administrativt at tage statsborgerskabet fra personer med dobbelt statsborgerskab, der har udvist en handlemåde til alvorlig skade for Danmarks vitale interesser, hvis det ikke fører til statsløshed.
Eyvind Vesselbo (V), 2005-06-14:
Så jeg må stadig væk sige, at jeg er forundret over, at Socialdemokratiet og resten af oppositionen ikke har kunnet stemme for det her forslag, for det lægger simpelt hen naturen og miljøet i faste rammer i kommunerne med dygtige, kvalificerede kommunalbestyrelsesmedlemmer som dem, der skal styre det.
Magnus Heunicke (S), 2022-01-21:
Men hvis det er en faglig konklusion, der siger, at der ville være noget, der ville være en gevinst i at sætte i gang – eventuelt ikke for at tage det i brug fra nu af, men så man ville kunne være sikker på, at man ville kunne indføre det, hvis der skulle være behov for det – vil jeg meget gerne gå ind i den dialog og se, om vi kan sætte noget op.
Jakob Sølvhøj (EL), 2017-10-13:
Og jeg må sige, at det jo i grunden er fantastisk – og det er jo dejligt at høre de pæne ord i dag – at vi har måttet vente så længe, før folkeskoleforligskredsen endelig reagerede, for kritikken har jo haglet ned over de såkaldte forenklede mål og hele læringsmålstyringstankegangen, faktisk lige siden folkeskolereformen blev vedtaget.
Jette Bergenholz Bautrup (S), 2002-10-22:
støtte- og kontaktpersonordningen fra kommunen bruges til de psykisk syge i hjemmet, men selvfølgelig også er en ordning, der kan bibeholdes, hvis en psykisk syg i en kortere periode bliver indlagt, og det kan så være utrolig godt, at de bliver besøgt under indlæggelsen.
Elisabeth Geday (RV), 2006-12-01:
Deres forældre har ikke haft nogen som helst glæde af, at regeringen har nedsat taksterne til daginstitutionerne, så ministeren vil også få den glæde, at i modsætning til det, han beskylder Socialdemokraterne for, er det radikale forslag også et socialt afbalanceret forslag.
Mette Hjermind Dencker (DF), 2021-04-26:
På de tre øer sad de og sagde: Hvorfor er det her egentlig en kæmpe sag i medierne, at der måske kommer en betalingsring rundt om København, når der ikke er nogen politikere, der interesserer sig for, at vi på øerne har en betalingsring rundt om vores øer?
Marcus Knuth (V), 2019-01-25:
Men jagten på det perfekte og fejlfrie er desværre en generel tendens i vores samfund, og jeg vil sige, at jeg i hvert fald er delvis enig med fru Mette Reissmann i forhold til den del af samfundet, hvor man jager likes på Instagram, på Facebook, fordi det hele skal være så perfekt som muligt.
Morten Messerschmidt (DF), 2023-03-28:
Derfor kunne jeg tænke mig at spørge, om ikke SF nu, hvor det forhandlingsrum, som regeringen lægger op til, er helt nede på 200 mio. kr., hvilket altså virkelig er peanuts i forhold til en finanslov, kunne være med på at stille krav om, at vi altså nu må have en sådan ekstra skat på overnormal profit for mellemhandlere, så der kan komme flere penge tilbage til danskerne.
Lotte Rod (RV), 2025-09-09:
Det kan vi så forstå efterfølgende formentlig kommer i politiforhandlingerne, og der kommer vi i Radikale Venstre til at presse på både for, at der selvfølgelig bliver en bedre indsats for børnene, men jo også for, at der simpelt hen bare skal være flere pladser på vores krisecentre, sådan at det er muligt for familier at komme derhen med det samme.
Benny Engelbrecht (S), 2020-06-10:
Men der skal være en klar plan for, hvordan vi sikrer, at vores infrastrukturplanlægning skaber grundlaget for et sammenhængende transportsystem, hvor transportformer og mobilitetsløsninger spiller sammen, og hvor vi har det bedste grundlag for at træffe veloplyste beslutninger, der kan være med til at understøtte den grønne omstilling.
Mattias Tesfaye (S), 2021-10-27:
Jeg kan ikke sige, hvor tæt vi kan komme på en juridisk definition af, hvad massetilstrømning er, men jeg vil gerne komme med en politisk tilkendegivelse, nemlig at den integrationsopgave, det danske samfund står med, når der kommer indvandring fra særlig lande omkring Mellemøsten, jo ikke kun er en integrationsopgave, der gælder til næste år.
Ritt Bjerregaard (S), 2002-02-05:
Det er simpelt hen en offentlig opgave at gå ind med vejledning omkring nogle af de her ting. Og det er jo nærmest - jeg ved ikke, hvad man skal kalde det - måske komisk at høre nogle, som nu hr. Vestergaard gjorde det, sætte spørgsmålstegn ved objektiv spisekvalitet. Jamen herregud, nu har vi haft en bedømmelse af vin igennem jeg ved ikke hvor lang tid.
Dennis Flydtkjær (DF), 2018-10-25:
Det er jo sådan i dag, at der er omkring 370 virksomheder, som afregner den her afgift, og den indbringer staten ca. 25 mio. kr. i varig virkning, men virksomhederne bruger så 8 mio. kr. på at administrere den, og når den så samtidig ikke har nogen miljøeffekt, er det måske ikke den bedste afgift at have.
Bent Bøgsted (DF), 2011-02-08:
Det er dem, der halter sig igennem og har aftaler med arbejdsgivere om, at de godt kan få lov til at blive der, til de går på efterløn, fordi man er så syg, at man ikke kan bestride det job, man har, til man er 65 år, men man halter sig igennem.
Per Clausen (EL), 2007-03-13:
Men nu er vi så i den situation, at man siger, at det er ambitiøst, og så vil jeg sige: Er det så ambitiøst i forhold til det, der må være målsætningen – en målsætning om, at vi i realiteternes verden jo skal sikre, at det ikke bare i Danmark, men europæisk og globalt bliver vedvarende energikilder, der bliver dominerende, at vi får reduceret det globale CO2-udslip, og at vi i det hele taget får gang i en udvikling, der sikrer, at det bliver miljø og miljømæssig bæredygtighed, der kommer i centrum?
Marianne Jelved (RV), 2014-11-06:
I aftalekredsen blev vi enige om, at Hestevæddeløbssportens FinansieringsFond skal beskæres med 15 mio. kr. stigende til 30 mio. kr. hen over 4 år, og det er ud af en samlet tilskudsbevilling i størrelsesordenen 97 mio. kr.
Ane Halsboe-Jørgensen (S), 2022-04-20:
Jeg oplever, både når jeg selv kigger ned i udviklingen, men også når det gengives i ordførerbemærkningerne i dag i flere forskellige former, at der er sket meget siden, selv om det er på kort tid, og på den måde tror jeg, at hvis man skal bruge det, skal det nok opdateres, altså hvis det var den vej, man ville.
Bendt Bendtsen (KF), 2000-09-06:
Så er vi igen tilbage, hvor vi startede: Altså hvis Enhedslistens brogede flok havde sagt, at euroen var demokratisk, jamen så var der vel først grund til at blive bekymret, når man erindrer de lektioner i demokrati, som Frank Aaen stod for, da han i 1980'erne var redaktør på Land og Folk.
Lene Espersen (KF), 2000-01-27:
Man kan endda for det fjerde fristes til at spørge Venstre bare ved at læse det her beslutningsforslag, om Venstre så også mener, at fritidslandmænd, altså landmænd, der bare har lidt landbrug som hobby, lidt jord og lidt dyr, overhovedet ikke skal overholde nogen regler, ikke have nogen uddannelse.
Martin Lidegaard (RV), 2003-05-27:
Nej, ikke andet end, at når regeringen vælger at spare 200 mio. kr. på trafiksikkerheden og samtidig vælger at sætte hastigheden op, og vi positivt ved, at dette vil give flere døde og kvæstede, så er det klart, at det skærper behovet for at gøre nogle andre ting, der kan få tallet ned.
Simon Emil Ammitzbøll (LA), 2013-05-02:
Hvis vi er for ambitiøse i forhold til at nedbringe kriminaliteten og straffe forbryderne, beklager vi selvfølgelig, men hvis man kan blive specifikt enige om det, når det gælder bandekriminalitet og seksuelle forbrydere, der begår overgreb mod børn, er vi meget åbne over for det.
Kaare Dybvad (S), 2019-01-30:
Men jeg kan forstå, at regeringen nu vil genindføre en ordning, som i alle årene blev kritiseret, hvor man skal købe tre stykker rejsehjemmel i stedet for det nuværende et stykke rejsehjemmel for at komme fra Holbæk til København med en skoleklasse, og at man igen som pendler mellem Vestsjælland og København skal opleve, at ældre damer, som har forsøgt at leve op til de regler, der gælder i den offentlige transport, altså skal have udstukket kontrolafgifter, fordi de ikke er klar over det, som er svært at være klar over, nemlig at man skal have tre forskellige stykker rejsehjemmel for at komme fra Holbæk til København.
Kim Christiansen (DF), 2006-01-25:
Vi kan så håbe, at udenrigsministeren tager hånd om det, for allerede i 2003 fik man jo en henvendelse fra de colombianske myndigheder, bl.a. fordi terrororganisationen FARC, frihedsorganisationen, eller hvad den nu vælger at kalde sig, allerede på det tidspunkt havde adresse i Danmark.
Christian Juhl (EL), 2013-05-23:
Hvis man så siger, at i en kriseperiode slår den her model ikke til – jeg undskylder gerne De Konservative, Venstre og andre, at de ikke kunne forudse, at der kom en krise, som varede så lang tid, det kunne jeg heller ikke – så vil jeg bare sige, at de 30 uger ikke slår til i en kriseperiode.
Torsten Schack Pedersen (V), 2013-02-19:
Altså, nu har hr. Dennis Flydtkjær jo så udmærket redegjort for, at dansk telepolitik bygger på et forlig fra tilbage i 1999, og at Socialdemokratiet derfor har været med i alle forhandlinger, i alle beslutninger, der er blevet truffet, også da der var en VK-regering fra 2001 til 2011.
Christina Egelund (LA), 2016-12-05:
Liberal Alliance vil et Danmark, hvor flere forsørger sig selv; hvor der er plads til innovation og nytænkning; hvor væksten er af en størrelse, så fremtidens velstand og velfærd er sikret; hvor vi tager imod nye virksomheder med begejstring i stedet for med skepsis; hvor vi ikke bare omfavner, men fremdyrker nye teknologier; og hvor vi hverken kvæler nye virksomheder med vanvittig høje skatter eller med en insisteren på, at nye former død og pine skal passe i gamle kasser.